Eisai (1141-1215), ka Myōan Eisai, jaapani budistlik munk, *rinzai zen'i koolkonna rajaja. *Tendai koolkonna mungana rändas ta 1168 Hiinasse, kus tutvus seal tol ajal ülipopulaarse *linji koolkonna *chan'iga, mida hakkas Jaapanis õpetama. 1187 rändas Eisai taas Hiinasse, kuhu jäi neljaks aastaks, mille vältel õppis chan'i *meeleharjutusi ja sai chan'i õpetaja pühenduse. Jaapanis jäi ta küll formaalselt elu lõpuni tendai koolkonna juurde, kuid tema uus  suund kogus üha rohkem poolehoidjaid ja sai ka valitsevate ringkondade toetuse. Iseseisvaks ...